LIETUVOS JŪRŲ MUZIEJAUS RINKINIAI PRABYLA. LAIVŲ MODELIAI
„Lietuvos jūrų muziejaus rinkiniai prabyla. Laivų modeliai“ – antroji Lietuvos jūrų muziejaus rinkinius pristatančios serijos knyga. Šįsyk kviečiame pažinti laivų modelius. Leidinyje mes ne tik pristatome Lietuvos jūrų muziejaus laivų modelių rinkinį ir jį sudarančius kūrinius, bet ir pasakojame apie istorinius laivus, kurie skrodė tikrus jūrų vandenis ir keitė pasaulį. Iš viso kataloge pristatomi 122 laivų modeliai. Per 30 modelių konstruktorių – drįstume juos vadinti savito meno kūrėjais – prisidėjo prie Lietuvos jūrų muziejaus laivų modelių rinkinio istorijos. Tikimės, ji tęsis ir atsiskleis dar įvairesnėmis temomis, o laivai eksponatai įsups į jūrinės istorijos bangas ir sužadins norą išplaukti į jūrą. Užsisakydami knygą, galite rinktis iš dviejų siūlomų viršelio nuotraukos variantų. Sudarytojai: Romualdas Adomavičius, Dr. Edvinas Ubis Redaktorė: Romualda Nikžentaitienė Redaktorės konsultantas: Rimtautas Rimšas (1–7 sk.) Fotografas: Alfonsas Mažūnas Dizaineris: Tadas Karpavičius Viršelis: minkštas su atvartais Puslapių skaičius: 320 Kalba: lietuvių (santrauka anglų kalba) Išleidimo metai: 2021 Išleido: Lietuvos jūrų muziejus Spausdino: UAB „BALTOprint“ ISBN 978-609-82950-2-3 A. Mažūno nuotraukos. Lietuvos jūrų muziejuje prasideda tavo tikroji ir unikali pažintis su jūra! Dabartinio Lietuvos jūrų muziejaus rinkiniai pradėti kaupti dar 1967 m., kai buvo įsteigtas Klaipėdos kraštotyros muziejaus Jūrų skyrius. Pirmieji laivų modeliai muziejaus rinkinyje atsirado dar prieš 1971 m. liepos 11 d. atidarant pirmąją Jūrų skyriaus ekspoziciją nedideliame pastate Klaipėdos centre – H. Manto g. 14. Muziejaus ekspozicijose ir saugyklose šiuo metu saugoma 160 laivų modelių ir maketų, kurie sudaro dalį laivų technikos rinkinio. Jame esantys eksponatai pristato skirtingus laivų tipus ir reprezentuoja įvarius laivybos raidos laikotarpius, istorijos ir kultūrinių tradicijų kontekstus. Atvykite ir patirkite jūrą gyvai! Lietuvos jūrų muziejus laukia Jūsų visus metus: Lietuvos jūrų muziejaus darbo laikas